b'\n_START_ARTICLE_\nLe Grand Bleu\n_START_SECTION_\nSynopsis\n_START_PARAGRAPH_\nEnzo (Jean Reno) og Jacques (Jean-Marc Barr) har kendt hinanden siden deres barndom ved Middelhavet. Som b\xc3\xb8rn og unge var de ikke rigtige venner, men havde en f\xc3\xa6lles passion: Dykning. Enzo og Jacques mistede forbindelsen efter den dag, hvor Jacques far, som var dykker, d\xc3\xb8de i Middelhavet._NEWLINE_Johanna (Rosanna Arquette), der er en ung kontorist i en sikkerheds-kontor, er taget til Peru, hvor hun m\xc3\xb8der Jacques, der arbejder for en gruppe forskere. Han dykker i nogle minutter i iskoldt vand, mens forskerne overv\xc3\xa5ger hans fysiske tilstand, der er mere som en delfin end et menneskes. Johanna kan ikke tro, hvad hun ser, og selv om hun er interesseret i Jacques, er hun ikke i stand til at komme t\xc3\xa6ttere ind p\xc3\xa5 livet af ham. Nogle uger senere, hvor hun er tilbage p\xc3\xa5 sit kontor, ser hun en notits om et mesterskab for dykkere, der skal finde sted i Taormina i Italien. For at se Jacques igen f\xc3\xa5r hun sit firma til at sende hende p\xc3\xa5 forretningsrejse til Italien._NEWLINE_I Taormina er Enzo da ogs\xc3\xa5, da han er regerende verdensmester. Han ved, at kun Jacques kan udfordre og m\xc3\xa5ske sl\xc3\xa5 ham. Denne gang kommer Johanna og Jacques t\xc3\xa6ttere p\xc3\xa5 hinanden, men Jacques, som er mere delfin end mand, har sv\xc3\xa6rt ved at beg\xc3\xa5 sig socialt, og hans og Enzos rivalisering f\xc3\xb8rer m\xc3\xa6ndene ind p\xc3\xa5 farligt omr\xc3\xa5de.\n_START_SECTION_\nIndtjening\n_START_PARAGRAPH_\nFilmen er blevet set af 9.193.873 mennesker.'